Anne Shirley

Anne Shirley Lucy Maud Montgomery idazleak sortutako pertsonaia literarioa da. 

 Liburuak 
8 liburuz osatutako bildumako pertsonaia da:

 Anne of Green Gables / Anne Teila Berdeena (1908);
 Anne of Avonlea / Anne avonlearra (1909);
 Anne of the Island / Anne uhartearra (1915);
 Anne of Windy Poplars / Anne Makal Haizetsuena (1936);
 Anne's House of Dreams / Anneren Ametsetako Etxea (1917);
 Anne of Ingleside / Ane Inglesideena (1939);
 Rainbow Valley / Ortzadarreko Harana (1919);
 Rilla of Ingleside / Rilla Inglesideena (1921).

Horrez gain, Anne Montgomeryren beste hiru liburutan aipatzen da:

 Chronicles of Avonlea / Avonleako kronikak (1912);
 Further Chronicles of Avonlea / Avonleako kronika gehiago (1920);thumb|Montgomery inspiratu zuen Evelyn Nesbiten erretratua
 The Blythes Are Quoted / Blythetarrak aipatuz (2009an lehen aldiz osorik argitaratuta).

 Pertsonaien iturria 
Eskatutako mutilaren ordez neska umezurtza adoptatu zuten bi anai-arrebei buruzko oharretan inspiratu zen Montgomery. Ohar horiek gaztetan egin zituen. Evelyn Nesbiten argazki bat erabili zuen, New Yorkeko Metropolitan Magazinetik moztu eta bere logelako horman jarritakoa, Anne Shirleyren aurpegiaren eredu gisa eta bere «gazteen idealismoa eta espiritualtasuna» gogorarazteko.

 Pertsonaiaren biografia 

Anne Shirley Bolingbroke (Eskozia Berria) fikziozko herrian jaio zen, Walter eta Bertha Shirley eskolako irakasleen familian. Hiru hilabeterekin Anne umezurtz geratu zen, bere gurasoak sukar tifoideak jota hil zirenean. Thomas andreak, Shirleytarren etxezainak, Anne hartu zuen bere etxean. Thomas jauna hil ondoren, Anne Hammond familia arazotsuarekin bizi izan zen urte batzuetan eta zerbitzari bat bezala tratatu zuten. Orduan Hammond jauna hil zen, Hammond andreak bere seme-alabak senideen artean banatu zituen eta Anne Hopetowneko umezurztegira bidali zuen. Hamaika urte zituela, Anne umezurztegitik Eduardo Printzearen Uhartera eraman zuten. Hutsegitez iritsi zen: Matthew eta Marilla Cuthbert anai-arrebek mutil bat hartu nahi zuten beren baserrian laguntzeko, baina mezua bidali zioten bizilaguna ziur zegoen neska bat eskatu zutela. Matthew azkar liluratu zen neskaren bihotz oneko izpirituarekin, ilusio xarmangarriarekin eta irudimen biziarekin, eta Teila Berdeetan geratzea nahi zuen. Marillaren erreakzioa umezurztegira itzultzea izan zen, baina azkenean Anneren bizi-pozak irabazi zuen. Annek umorearen bidez pertsona helduen aurka defendatzen zuen bere burua, eta Marilla Cuthbertekin harremana sortu zuen umorearen bidez. Gustatzen zitzaion bere burua ez zen norbait bezala irudikatzea eta Marillak berari Cordelia edo Geraldine deitzeko eskatzen zion.

Anne laster lagun egin zen auzoko baserri bateko neska batekin, Diana Barry deitzen zenarekin. Matthewrekin batera, Diana Anneren «espiritu senide» bihurtu zen. Dianaren amak aldi baterako eten zuen adiskidetasuna, Annek Diana nahi gabe Marillaren etxeko ardoarekin mozkortu ondoren. Annek laster Barry andrearen oneritzia berreskuratu zuen Dianaren ahizpa txikiaren, Minnie May, bizitza salbatuz.thumb|Anne eta Diana 1909ko ilustrazioan

Avonleako eskola publikoan graduatu ondoren, Anne eta Gilbert biak Charlottetowneko Queen's Academyra joan ziren irakaskuntzarako eta unibertsitate-ikasketetarako trebatzeko. Annek Redmond unibertsitaterako beka bat irabazi zuen, baina Matthewren heriotzak eta Marillaren ikusmen hutsak matrikula atzeratzera eraman zuten, Teila Berdeetan laguntzen egon zedin. Gilbert hurrengo urtean Avonleako irakasle izendatu zuten, baina adeitasun ekintza gisa, White Sandseko eskolan kargua hartu zuen eta Avonleako kargua eman zion Anneri. Eskerrak eman zizkion eta azkenean lagun egin ziren bost urteko lehia biziaren ostean.

Marillak bere lehengusinaren seme-alaba bikiak, Davy eta Dora, hartzea erabaki zuen. Annek bikiak zaintzen ikasi zuen umore onaren eta ulermenaren bidez. Hurrengo urtean, Rachel Lynde Marillaren lagunaren senarra hil zen eta Rachel Marillarekin batera joan zen bizitzera Teila Berdeetara, Annek Redmond unibertsitatean ikasten jarraitzeko utzi zuen Marilla.

Anneren bizitza akademikoa eta soziala loratu ziren unibertsitatean. Hirugarren liburuaren hasieran esan zuen: "Gauzei buruz ikasiko dut». Jaio zen etxea bisitatu eta sakonki hausnartzen zuen nola hil zen bere ama gaztetan, baina maitasunaren pozak  ere ezagutu zituen. Anneren tokirik gogokoena Patty's Place bihurtu zen, bertan berak eta bere hiru lagun onenak arratsaldeak tximiniaren ondoan pasatzen zituzten.

Gilbertek, Anne beti maite izan zuenak, proposamena egin zion, baina baztertu egin zuen; garai hartan, Anneren maitasunaren ikuspegia fantasia sentimentaletan errotuta zegoen eta ez zuen Gilbertekiko hurbiltasuna maitasun gisa antzematen. Bere ezkontza-proposamena «groteskoa edo izugarria» deitu zuen. Desilusio handia sentitu zuen Gilbertek eta Annerengandik urrundu zen. «Harrotasunez» uko egin zion Charlie Sloaneren ezkontza-proposamenari baita ere. Geroago Roy Gardnerren gorteiatzeari ongi etorria eman zion. Urte eta erdi inguru igaro ondoren, elkar ezagutu zuten parkean ezkontzeko proposatu zion, baina Annek haien harremana amaitu zuen, benetan maite ez zuela konturatuta. 

Redmond unibertsitatean lizentziatu ondoren, Anne, 22 urterekin, Avonleara itzuli eta bizitzak aurrera egin zuela aurkitzu zuen: Jane bere haurtzaroko laguna milioidun batekin ezkondu zen eta Diana bere lagunik onena ama bihurtu zen. Geroago jakin zuen Gilbert sukar tifoidearekin gaixo zegoela eta orduan konturatu zen beti maite izan zuela. Sendatu ondoren, berriro proposatu zion Anneri, eta onartu egin zuen. Konpromisoak hiru urte iraun zuen. Annek Summersideko eskolan lan bat hartu zuen, Gilbertek hiru urteko medikuntzako ikastaroa osatu zuen bitartean.

Anne eta Gilbert Teila Berdeetan ezkondu eta Four Winds herrira joan ziren bizitzera. Annek «Ametsetako Etxea» izendatu zuen etxe txiki batean hartu zuten bizilekua. Ametsetako Etxean Anneren arazo nagusia Leslie Moore auzokideari laguntzea da, senarra istripu baten ostean garuneko kaltea izan baitzuen.

Annek eta Gilbertek guztira zazpi seme-alaba izan zituzten: Joyce (edo Joy, jaio eta laster hil zena), James Matthew (Jem), Walter Cuthbert, Diana (Di), Anne (Nan), Shirley eta Bertha Marilla (Rilla). Anne ama permisiboa zen eta ez zuen inoiz kontra jartzen bere seme-alabak apaiz berriaren seme-alabekin hilerrian jolasten zirenean. 

1914ko Lehen Mundu Gerrak gauzak aldatu zituen, eta Anneren hiru semeak (baita Nan eta Rillaren senargaiak ere) gerran borrokatzeko borondatez aurkeztu ziren. Walter sentikor eta poetikoa, Anneren semeetako bigarrena, Courceletten hil zuten 1916an.

 Harrera munduan 
Faye Hammillek ezan zuen bezala, Anne Shirleyren ospea halakoa da, non bere sortzaileari, L.M Montgomeryri, itzala egin diola Eduardo Printzearen Uharteko matrikulak «P.E.I Anne Teila Berderen etxea» leloa daramatela «P.E.I. L.M Montgomeryren jaioterria» baino.

1912an, Anne of Green Gables polonierara itzuli eta Varsovian argitaratu zen piraten edizio batean «Anne Montgomery» izenarekin. Liburua oso ezaguna izan zen Polonian eta Bigarren Mundu Gerran, Armia Krajowa erresistentzia-taldeak liburuaren edizioak kaleratu zituen bere kideek zergatik borrokatzen ari ziren gogorarazteko.Liburuan Poloniari buruz ezer ez dagoen arren, Armia Krajowak defendatzen zituzten balio humanisten ikur gisa ikusten zuen.

Anne Shirley Japonian pertsonaiarik maitatuenetako bat da. Anne of Green Gables derrigorrezko irakurketa egin zuten Japoniako eskoletan 1952an.

 Filmak eta telesailak 
+IzenaGeneroaUrteaHerrialdeaAnne antzeztu zuen aktoreaAnne of Green Gablesfilma1919AEBMary Miles MinterAnne of Green Gablesfilma1934AEBAnne Shirley (Dawn Evelyn Paris jaiotze-izena zuena)Anne of Windy Poplarsfilma1940AEBAnne ShirleyAnne of Green Gablestelefilma1956KanadaToby TarnowAnne of Green Gablestelesaila1972Erresuma BatuaKim BradenAnne of Avonleatelesaila1975Erresuma BatuaKim BradenAnne of Green Gables (Akage no An)anime estiloko telesaila1979JaponiaEiko Hisamura (aktore bikoiztailea)Anne of Green Gablestelefilma1985KanadaMegan FollowsAnne of Green Gables: The Sequeltelefilma1987KanadaMegan FollowsAnne of Green Gables: The Continuing Storytelefilma2000KanadaMegan FollowsAnne of Green Gables: A New Beginningtelefilma2008KanadaHannah Endicott-Douglas, Barbara HersheyKon'nichiwa Anne: Before Green Gablesanime estiloko telesaila2009JaponiaRina Hidaka (aktore bikoiztailea)L.M. Montgomery's Anne of Green Gablestelefilma2016KanadaElla BallentineAnne of Green Gables: The Good Starstelefilma2017KanadaElla BallentineAnne of Green Gables: Fire & Dewtelefilma2017KanadaElla BallentineAnne with an Etelesaila2017–2019KanadaAmybeth McNulty

 Erreferentziak 

 Kanpo estekak 

Kategoria:Kanadako literatura
Kategoria:Literaturako emakumezko pertsonaiak